কটক জেলা

কটক জেলা() ওড়িশার একটি প্রাচীনতম জেলা। কটক এই জেলার সদর দপ্তর এবং একটি গুরুত্বপূর্ণ শহর এবং ওড়িশার বাণিজ্যিক রাজধানী নামে পরিচিত।

 কৃষি 
কটক শহরের উত্তরে মহানদী নদী এবং এর দক্ষিণে কাঠযোড়ি নদী প্রবাহিত। নানা ধরনের শিল্প প্রতিষ্ঠান থাকা সত্বেও জেলার ৭৬ শতাংশ মানুষ কৃষি কাজের উপর নির্ভরশীল। এ জেলার উপর দিয়ে প্রবাহিত অসংখ্য নদী এবং খাল একে কৃষিপ্রধান অঞ্চলে পরিণত করেছে। ধান, কলাই (ডাল জাতীয় শস্য), হলুদ, আখ, তেল বীজ, পাট, নারিকেল এই জেলার প্রধান শস্য। কটক প্রধান শস্য-রপ্তানিকারক জেলা হিসেবে ওড়িশার অর্থনীতিতে গুরুত্বপূর্ণ ভূমিকা রাখে।about-district: কটক জেলার সরকারি ওয়েবসাইট- cuttack.nic.in (সংগৃহীত ২৩ আগস্ট, ২০১৮)

 শিল্প 
এখানে অনেক বড় ও মাঝারি শিল্প রয়েছে। উদাহরণ হিসেবে ইন্ডিয়ান মেটাল্‌স এন্ড ফেরো অ্যলয়স লিমিটেড, প্রদীপ অক্সিজেন প্রাইভেট লিমিটেড এবং চুম্বক শিল্পের নাম উল্লেখ করা যায়। এছাড়াও এখানে রাসায়নিক, বস্ত্র, চামড়া শিল্পসহ আরো অনেক ধরনের ছোট ও ক্ষুদ্র শিল্প রয়েছে। ভারতের স্বনামধন্য ও আন্তর্জাতিক অনেক শিল্প প্রতিষ্ঠানের শাখা রয়েছে এখানে। যেমনঃ ওডিশা সিমেন্ট লিমিটেড, টাটা পাওয়ার, ভিসা পাওয়ার, নীলাচল পাওয়ার, আরতি স্টিল্‌স লিমিটেড ইতাদি। হস্ত ও কুটির শিল্পের জন্য এ জেলার রয়েছে বিশেষ খ্যাতি। রৌপ্য শিল্পের জন্য এই জেলা বিখ্যাত।
 ভাষা 
কটক জেলায় প্রচলিত ভাষাসমূহের পাইচিত্র তালিকা নিম্নরূপ -

 শিক্ষা প্রতিষ্ঠান 
এ জেলায় অনেক গুনগত মানসম্পন্ন শিক্ষা প্রতিষ্ঠান রয়েছে। যেমন- মাধ্যমিক বোর্ড উচ্চ বিদ্যালয়, মধুসুদন আইন মহাবিদ্যালয়, রেভেন্সা বিশ্ববিদ্যালয় ইত্যাদি। এছাড়াও এখানে অনেক টেকনিক্যাল ও গবেষণাধর্মী প্রতিষ্ঠান রয়েছে। যেমন- ভুবনানন্দ ওড়িশা স্কুল এন্ড ইঞ্জিনিয়ারিং (BOSE), ইন্সটিটিউট অব প্রফেশনাল স্টাডিজ এন্ড রিসার্চ (IPSAR), ইন্সটিটিউট অব টেক্সটাইল ইঞ্জিনিয়ারিং, (ITT), জাতীয় আইন বিশ্ববিদ্যালয়, ওড়িশা (NLU), শ্রী শ্রী বিশ্ববিদ্যালয়, জাতীয় ধান গবেষণা ইন্সটিটিউট (CRRI), স্বামী বিবেকানন্দ জাতীয় পুনর্বাসন প্রশিক্ষণ এবং গবেষণা প্রতিষ্ঠান, আঞ্চলিক মেরুদণ্ডের আঘাতজনিত চিকিৎসা কেন্দ্র (Regional Spinal Injury Centre), আচার্য্য হরিহর আঞ্চলিক ক্যান্সার গবেষণা কেন্দ্র ইত্যাদি উল্লেখযোগ্য।

 অন্যান্য প্রয়োজনীয় তথ্য 
 আয়তন  ৩৯৩২ বর্গ কিমি. জনসংখ্যা (আদমশুমারি ২০১১)  ২৬,২৪,৪৭০ জন জনসংখ্যার ঘনত্ব (আদমশুমারি ২০১১)  ৬৬৭ জন প্রতি বর্গ কিলোমিটারে শহুরে জনসংখ্যা (আদমশুমারি ২০১১)  ১৮,৮৮,৪২৩ জন গ্রামীণ জনসংখ্যা (আদমশুমারি ২০১১)  ৭,৩৬,০৪৭ জন শিক্ষার হার  ৮৫.৫% মহকুমা  ৩ টি পৌরসভা  ১ টি তেহসিল  ১৫ টি ব্লক  ১৪ টি পঞ্চায়েত  ৩৭৩ টি গ্রাম  ১৯৫০ টিdemography of Cuttack district: কটক জেলার সরকারি ওয়েবসাইট- cuttack.nic.in (সংগৃহীত ২৩ আগস্ট, ২০১৮)

 চিত্রমালা 

 তথ্যসূত্র 


বিষয়শ্রেণী:ওড়িশার জেলা